કુર્લાના એક PT ટીચર સામે છેડતીની ફરિયાદ બાદ થોડા દિવસ પહેલાં દાદરમાં આવેલી એક સ્કૂલના સ્ર્પોટ્સ ટીચર વિરુદ્ધ પણ છેડતીની ફરિયાદ કરવામાં આવી હતી. થર્ડ સ્ટાન્ડર્ડમાં ભણતી સ્ટુડન્ટને કથિત લિપ-કિસ કરી હોવાની ફરિયાદ સાને ગુરુજી ઇંગ્લિશ મિડિયમ સ્કૂલના સ્ર્પોટ્સ તથા જિમ્નૅસ્ટિક ટીચર વિરુદ્ધ કરવામાં આવતાં તેની સામે દાદર પોલીસ-સ્ટેશનમાં ગુનો નોંધી તેની ધરપકડ કરવામાં આવી હતા. જોકે ત્યારે બાદ એ ટીચરને ૧૫,૦૦૦ રૂપિયાના બૉન્ડ પર જામીન પર છોડવામાં આવ્યો હતો. કહેવાય છે કે ઉશ્કેરાયલા વાલીઓએ તેની મારઝૂડ કરી હોવાથી હવે તેને એક કાને ઓછું સંભળાઈ રહ્યું છે.